Jozef Metelka

Jozef Metelka (* 8. september 1986, Piešťany) je slovenský paralympijský reprezentant. Je držiteľom šiestich medailí z Paralympijských hier.

Vyštudoval trénerstvo na Oxford Brookes University. V roku 2010 mu bola po nehode amputovaná časť ľavej nohy pod kolenom.

Reprezentácia 
V cyklistike zdravotne postihnutých sa presadil krátko po vstupe do profesionálneho športu, na majstrovstvách sveta v Mexiku v roku 2014, kde získal jednu zlatú a dve strieborné medaily. Zaradil sa medzi elitu paracyklistov, čo potvrdzuje dlhodobo stabilnými výkonmi na vrcholných podujatiach. V roku 2016 sa zúčastnil na paralympijských hrách v Riu, kde získal dve zlaté a jednu striebornú medailu. Na paralympijských hrách 2020 v Tokiu získal jednu zlatú a jednu bronzovú medailu.

Ocenenia 
 2015: Paralympionik roka
 2020: Paralympionik roka

Referencie

Zdroje 
 Profil športovca na www.spv.sk
 Oficiálne stránky športovca

Osobnosti z Piešťan
Žijúci ľudia
Absolventi Oxford Brookes University
Slovenskí cyklisti
Slovenskí paralympionici
Slovenskí paralympijskí víťazi
Cyklisti na Letných paralympijských hrách 2016
Cyklisti na Letných paralympijských hrách 2020
Víťazi na Letných paralympijských hrách 2016
Víťazi na Letných paralympijských hrách 2020